CELEX: 62010CJ0624
Language: hu
Date: 2011-12-15
Title: A Bíróság (nyolcadik tanács) 2011. december 15-i ítélete. # Európai Bizottság kontra Francia Köztársaság. # Tagállami kötelezettségszegés - Adózás - 2006/112/EK irányelv - 168., 171., 193., 194., 204. és 214. cikk - A külföldön letelepedett eladót vagy szolgáltatót belföldi adóügyi képviselő kijelölésére és belföldi HÉA-azonosítóval való rendelkezésre kötelező nemzeti szabályozás - A külföldön letelepedett eladó vagy szolgáltató által viselt levonható HÉÁ-nak az ügyfelei nevében és javára beszedett HÉÁ-ba való beszámítását lehetővé tevő szabályozás. # C-624/10. sz. ügy

A Bíróság (nyolcadik tanács) 2011. december 15‑i ítélete – Bizottság kontra Franciaország
      (C‑624/10. sz. ügy)
      „Tagállami kötelezettségszegés – Adózás – 2006/112/EK irányelv – 168., 171., 193., 194., 204. és 214. cikk – A külföldön letelepedett eladót vagy szolgáltatót belföldi adóügyi képviselő kijelölésére és belföldi héaazonosítóval való
         rendelkezésre kötelező nemzeti szabályozás – A külföldön letelepedett eladó vagy szolgáltató által viselt levonható héának az ügyfelei nevében és javára beszedett héába
         való beszámítását lehetővé tevő szabályozás”
      
      Adórendelkezések – Jogszabályok harmonizálása – Forgalmi adók – Közös hozzáadottértékadó-rendszer – Adófizetésre kötelezett személyek – Nemzeti fordított adózási eljárástól való eltérések – A tagállamon kívül letelepedett eladót vagy szolgáltatót belföldi adóügyi képviselő kijelölésére és belföldi hozzáadottértékadó–azonosítóval való rendelkezésre kötelező nemzeti szabályozás – Az említett eladónak vagy szolgáltatónak azt is lehetővé tevő szabályozás, hogy az általa viselt levonható adót beszámítsa
         az ügyfelei nevében és javára beszedett adóba – Kötelezettségszegés (2006/112 tanácsi irányelv, 168., 171., 193., 194., 204. és 214. cikk) (vö. 39., 42., 46., 50. pont)
      
      Tárgy
      
         
               Tagállami kötelezettségszegés – A közös hozzáadottértékadó–rendszerről szóló, 2006. november 28‑i 2006/112/EK tanácsi irányelv
                  (HL L 347., 1. o.) 168., 171., 193., 194., 204. és 214. cikkének megsértése – A külföldön letelepedett eladót vagy szolgáltatót
                  belföldi adóügyi képviselő kijelölésére kötelező nemzeti szabályozás – A héaazonosítóval való rendelkezésre vonatkozó kötelezettség
                  – A levonási jog jellege és terjedelme.
               
            Rendelkező rész
      1)         A Francia Köztársaság – mivel a 2006. június 23‑i 105. sz. közigazgatási utasítás (3 A‑9‑06) IV. címében közigazgatási tűrést
         vezetett be, amely eltér a hozzáadottérték–adóra vonatkozó fordított adózási rendszertől, és adóügyi képviselőnek a Franciaországon
         kívül letelepedett eladó vagy szolgáltató általi kijelölését, ezen eladó vagy szolgáltató franciaországi hozzáadottértékadó–azonosítóval
         való rendelkezését és az általa viselt levonható hozzáadottérték–adónak az ügyfelei nevében és javára beszedett hozzáadottérték–adóba
         való beszámítását vonja maga után – nem teljesítette a közös hozzáadottértékadó–rendszerről szóló, 2006. november 28‑i 2006/112/EK
         tanácsi irányelvből, és különösen annak 168., 171., 193., 194., 204. és 214. cikkéből eredő kötelezettségeit.
      
      2)         A Bíróság a Francia Köztársaságot kötelezi a költségek viselésére.